Ενσύρματα+δίκτυα

__**Ενσύρματα δίκτυα**__

Τα ενσύρματα δίκτυα υπολογιστών, εδώ και πολλά χρόνια έχουν ίσως το μεγαλύτερο μερίδιο στην "πίτα" των δικτύων. Από το πρώτο μεγάλο δίκτυο -το τηλεφωνικό- μέχρι και στις μέρες μας, η σύνδεση υπολογιστών με χρήση καλωδίων είναι η πιο διαδεδομένη. Υπάρχουν πολλοί λόγοι για τους οποίους οι μηχανικοί δικτύων χρησιμοποιούν τα ενσύρματα δίκτυα. Ο πιο σημαντικός λόγος είναι φυσικά το κόστος. Για μικρής και μεσαίας κλίμακας δίκτυα, το καλώδιο είναι η πιο ελκυστική λύση. Το κόστος κατασκευής, προμήθειας, εγκατάστασης και συντήρησης είναι πολύ μικρό, ενώ είναι αρκετά αξιόπιστο, γρήγορο και ασφαλές. Ενδεικτικά, αναφέρουμε μερικούς τύπους καλωδίων που χρησιμοποιούνται:
 * Συνεστραμμένου ζεύγους (STP/UTP -- θωρακισμένο και μη, αντίστοιχα)
 * Category 1 (1Mhz)
 * Category 2 (4MHz)
 * Category 3 (16MHz)
 * Category 4 (20Mhz)
 * Category 5 (100MHz)
 * Category 6 (250MHz)
 * Category 7 (έως και 600MHz μέσα από καλώδιο 100Ohm)
 * Ομοαξονικό καλώδιο[[image:http://www.intelligenceunited.com/wp-content/uploads/2010/04/coaxial-cable.png width="234" height="121" align="right"]]
 * Hard Line
 * Tri axial
 * Twin axial
 * Bi axial
 * Semi rigid

Αρχικά, όταν ξεκίνησαν να αναπτύσσονται τα δίκτυα υπολογιστών, και κυρίως για μικρές αποστάσεις, χρησιμοποιούσαμε αρκετά το ομοαξονικό καλώδιο. Γρήγορα όμως παρατήθηκε διότι δεν προσέφερε μεγάλες ταχύτητες και μετάδοση σε μεγάλες αποστάσεις. Πλέον χρησιμοποιείται επί το πλείστον το καλώδιο συνεστραμμένου ζεύγους. Για καθημερινή χρήση (απλά δίκτυα), χρησιμοποιούμε το UTP, το οποίο είναι φθηνό, και αρκετά αξιόπιστο, ενώ για μεγαλύτερες απαιτήσεις χρησιμοποιείται το STP, το οποίο είναι μεν αρκετά ακριβότερο, αλλά παρέχει μεγαλύτερη αξιοπιστία. Σ' αυτό το σημείο να σημειωθεί ότι η θωράκιση στην καλωδίωση είναι απαραίτητη προκειμένου να προστατέψουμε τα δεδομένα που μεταφέρουμε μέσα από το καλώδιο από ηλεκτρομαγνητικές παρεμβολές, είτε αυτές προέρχονται από το ίδιο το καλώδιο, είτε από το περιβάλλον (κρουστικός θόρυβος για παράδειγμα). Το γεγονός ότι τα καλώδια του UTP/STP είναι συνεστραμμένα, είναι ένα πρώτο βήμα για την προστασία από ηλεκτρομαγνητική παρεμβολή (κάθε καλώδιο από κάθε ζεύγος δημιουργεί αντίστροφο μαγνητικό πεδίο από το τέρι του, με σκοπό να ακυρώνει το ένα το πεδίο του άλλου), αλλά σε μεγάλες ταχύτητες μετάδοσης (για παράδειγμα στο Cat5e ή στο Cat6) όπου οι ρυθμοί μετάδοσης είναι της τάξης των Gbps, αυτή η προστασία δεν είναι αρκετή.

__**Πρωτόκολλα ενσύρματων δικτύων**__

Αναφέραμε προηγουμένως ότι προκειμένου να υφίσταται ένα δίκτυο υπολογιστών, πρέπει όλοι οι συμμετέχοντες σε αυτό να χρησιμοποιούν κάποια κοινά πρωτόκολλα επικοινωνίας (πρακτικά, τα πρωτόκολλα επιβάλουν τα μέσα μετάδοσης και τις τοπολογίες δικτύων, αλλά αυτό είναι ένα θέμα που δε θα εξετασθεί σ' αυτό το έγγραφο). Για τα ενσύρματα δίκτυα, έχουν προταθεί κατά καιρούς διάφορα πρωτόκολλα, θα αναφέρουμε όμως τα πιο βασικά (της "οικογένειας" IEEE 802), τα οποία έχουν υλοποιηθεί από τον οργανισμό IEEE:


 * IEEE 802.2 (LLC)
 * IEEE 802.3 (Ethernet με CSMA/CD)
 * IEEE 802.4 (Token bus)
 * IEEE 802.14 (Cable modems).

Από αυτά τα πρωτόκολλα, το 802.3, το γνωστό σε όλους ethernet, είναι το πιο γνωστό και ευραίως διαδεδομένο.